钦定古今图书集成/明伦汇编/交谊典/第041卷 > 礼记 > 《与萧临川书》梁·简文帝
## 钦定古今图书集成/明伦汇编/交谊典/第041卷 > 礼记 > 《与萧临川书》梁·简文帝

“零雨送秋，轻寒迎节，江枫晓落，林叶初黄，登舟已积，
殊足劳止，解维金阙，定在何日？八区内侍，厌直御史
之庐；九棘外府，且息官曹之务。应分竹南川，剖符千
里，但黑水初旋，未申十千之饮；桂宫既启，复乖双阙
之宴。文雅纵横，即事分阻，清夜西园，眇然未克，想征
舻而结叹，望桂席而霑衿。”若使《弘农书疏》，脱还邺下《河南口占》“傥归乡里，必迟青泥之封，且觏朱明之诗。
白云在天，苍波无极，瞻之岐路，眷慨良深。爱护波潮，
敬勗光彩。”